Dina Aschehoug

Dina Engel Laurentse Aschehoug (født 1861, død 1956) var en norsk malerinne og illustratør.

Hun var elev ved Vilhelm Kyhns tegneskole i København 1880–82, og var deretter elev av Eilif Peterssen og Erik Werenskiold i Kristiania. Senere studerte hun ved Académie Colarossi i Paris og ved Akademiet for Kvinder i København. Hun avbrøt imidlertid kunstnerutdannelsen etter farens ønske, og var siden lærer ved Sylows pikeskole og Den kvindelige industriskole i tilsammen 20 år. Mellom 1911 og 1924 bodde hun i København.

Dina Aschehoug malte særlig interiører og portretter, og laget flere altertavler til norske kirker. Hun illustrerte dessuten utgivelsen 8 Barnefortællinger av Augusta Abrahamsen, som ble utgitt første gang i 1901.

 Referanser 

Kategori:Norske malere
Kategori:Personer fra Rakkestad kommune
Kategori:Kvinnelige malere
Kategori:Fødsler i 1861
Kategori:Dødsfall i 1956